Rally Comunidade de Madrid

O Rally Comunidade de Madrid é unha proba de rally que se organiza anualmente desde 2010 na Comunidade de Madrid, aínda que tamén adoita visitar provincias limítrofes como Ávila. 

Puntúa para o Campionato de España de Rallys, sendo en todas as súas edicións a derradeira proba do calendario. Está organizado polo RACE e entrou no certame en substitución do Rally Shalymar. Algunhas edicións tiveron como sede o circuíto do Jarama, onde tamén se disputan etapas superespeciais.

 Historia 
O primeiro gañador foi o lucense Pedro Burgo cun Mitsubishi Lancer Evo X, gañando por máis de medio minuto ao Škoda Fabia S2000 de Alberto Hevia. Outro galego, Sergio Vallejo, impúxose na segunda edición co Porsche 997 GT3 sobre o coruñés Álvaro Muñiz, segundo cun Lotus Exige GT. Os irmáns Vallejo repetiron vitoria en 2012 de novo co 997 cunha ampla vantaxe sobre o Evo X de Jonathan Pérez e Daniel Marbán. En 2013 José Antonio Suárez logrou a súa primeira vitoria no Campionato de España tras unha dura loita co gondomarés Alberto Meira que rematou segundo a só 1,2 segundos. 

En 2014 Sergio Vallejo volveu ser protagonista ao lograr a súa terceira vitoria no rally nunha edición onde tamén gañou o seu segundo campionato de España, despois de que o seu principal rival Miguel Ángel Fuster abandonase na segunda etapa. Outro Porsche doutro piloto galego, esta vez o de Iván Ares, gañou na sexta edición, na que dominou de principio a fin. En 2015 gañaron Christian García e Rebeca Liso, campións de España esa tempada, impoñéndose por diante dos irmáns Vallejo. O Suzuki Swift de Gorka Antxustegui foi o máis rápido na edición seguinte, dándolle ao vasco a súa primeira vitoria no nacional. Na edición de 2018 os vencedores foron o piloto asturiano José Antonio Suárez e o copiloto de Salvaterra de Miño Cándido Carrera, a bordo dun Hyundai i20 R5, mesmo modelo que logrou a vitoria ao ano seguinte, conducido por Iván Ares e con David Vázquez á súa dereita.

 Palmarés 
Ano Edición Piloto Copiloto Vehículo Campionato 2010 1º Rally Comunidade de Madrid Pedro Burgo Marcos Burgo Mitsubishi Lancer Evo X CERA 2011 1º Rally Comunidade de Madrid Sergio Vallejo Diego Vallejo Porsche 997 GT3 CERA 2012 3º Rally RACE Comunidade de Madrid Sergio Vallejo Diego Vallejo Porsche 997 GT3 CERA 2013 4º Rally Comunidade de Madrid  Pablo Marcos Mitsubishi Lancer Evo IX CERA 2014 5º Rally Comunidade de Madrid Sergio Vallejo Diego Vallejo Porsche 997 GT3 CERA 2015 6º Rally Comunidade de Madrid RACE-Opel Iván Ares Álvaro Bañobre Porsche 997 GT3 CERA 2016 7º Rally Comunidade de Madrid RACE  Christian García Rebeca Liso Mitsubishi Lancer Evo X CERA 2017 8º Rally Comunidade de Madrid RACE Gorka Antxustegui Alberto Iglesias Suzuki Swift R+ CERA 2018 9º Rally Comunidade de Madrid José Antonio Suárez Cándido Carrera Hyundai i20 R5 CERA 2019 10º Rally Comunidade de Madrid Iván Ares David Vázquez Hyundai i20 R5 CERA, S-CER 2020 11º Rally Comunidade de Madrid Pepe López Borja RozadaCitroën C3 R5 CERA

 Notas 

 Véxase tamén 
 Ligazóns externas 

 Páxina oficial do RACE
 Sitio web oficial do Circuíto do Jarama 

Categoría:Rally Comunidade de Madrid